21 



odgovarajući na neka pitanja, na koja mi se odgovori čine 

 velike važnosti za tumačenje selenja ptica. 



Prvo pitanje, koje se i nehotice svakomu namiče, kada 

 razmišlja o tom pojavu, je ovo: „Zašto se ptice u opće sele?" 



Imaju li u sebi kakov nagon, koji ih sili, da od vremena 

 do vremena ostavljaju svoja obitavališta te da se dadu na 

 putovanje. Ima dosta djela, u kojima se baš ovaj nagon, 

 instinkt, ističe kao uzrok selidbama ptica. Premda je to u 

 nekom smislu ispravno, ipak nam ovaj odgovor na naše pitanje 

 ne tumači potpuno taj pojav, jer mi možemo dalje pitati: „a 

 odakle pticama taj nagon, zašto ga neke imaju, druge pak ne, 

 koristi li onima ili je pače možda upravo nuždan za njihovu 

 eksistenciju ? " 



Stanimo sada najprije za časak kod ovoga zadnjega pitanja 

 i pitajmo ujedno, što bi se dogodilo s onim pticama, koje ostaju 

 samo preko ljeta kod nas te nas u jesen ostavljaju, kad bi im 

 mogh taj nagon oduzeti te bi bile prisiljene ostati i preko zime 

 kod nas? Odgovor je posve jednostavan: poginule bi i to ne 

 toliko od zime, koliko od gladi. Pomislimo samo na onu množinu 

 ptica, koje se hrane raznim kukcima, n. pr. na slavnije, pjenice, 

 lastavice, kukavice itd. Kako bi one mogle kod nas prezimiti, kada 

 kukci, koji im služe za hranu, većinom poginu ili se zavuku u 

 kojekakve zakutke, iz kojih ih te ptice ne mogu izvlačiti. Irna 

 doduše i ptica, koje se hrane kukcima, pa ostaju ipak preko zime 

 u našim krajevima, n. pr. kosovi i drozdovi, ali se onda hrane 

 bilinskim tvarima, bobama i sjemenjem, ili imaju, kao što 

 n. pr. djetlovi, posebne ustroje, kojima mogu i zimi doći do 

 svoje hrane, naime do kukaca, koji su se zavukli ili u opće žive 

 pod korom drveća, ako ta hrana i nije tako obilna kao što ljeti. 

 Zato take ptice i nijesu selice nego stanarice. 



Iz toga dakle vidimo, da je samo kod onih ptica razvit taj 

 t. ZV. nagon za selenje, koje ne bi mogle bez njega živjeti na onim 

 mjestima, gdje gnijezde, koja su im dakle domovinom. No moglo 

 bi se ali sada opet pitati : pa zašto bi to baš morale, zašto su 

 u opće ljeti došle k nama, kada nas moraju zimi i onako opet 

 ostaviti? Ovdje je odgovor nešto teži, nego što je bio na prvo 

 pitanje. Tu se treba obazirati u glavnom na dva momenta. Prvi je 

 u tom, da se u prirodi izrabljuje svaka i najmanja mogućnost 

 životu i opstanku. Gdjegod su uvjeti za opstanak koje životinje 



